Α4-0239/95

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με την έγκριση προγράμματος δράσης για τα κοινοτικά τελωνεία («Τελωνείο του 2000") (COM(95)0119 - C4- 0142/95 and COM(95)0451 - C4-0435/95 - 95/0087(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 27)

Πρώτη αιτολογική σκέψη

>Αρχικό κείμενο>

ότι η ολοκλήρωση της εσωτερικής αγοράς που έχει πραγματοποιηθεί από την 1η Ιανουαρίου 1993, η θέση σε εφαρμογή της Συνθήκης για την Ευρωπαϊκή Ένωση, η διεύρυνση της Ένωσης με νέα κράτη και η ταχεία ανάπτυξη των εμπορικών συναλλαγών της Ένωσης με τον υπόλοιπο κόσμο, ιδίως με τις συμφανίες που υπογράφηκαν στο πλαίσιο της GATT τον Απρίλιο του 1994, οδηγούν στην ανάγκη σαφούς προσδιορισμού και θέσης σε εφαρμογή των κατευθυντηρίων γραμμών στρατηγικής με τις οποίες θα είναι δυνατός ο καλύτερος προσδιορισμός του ρόλου που καλείται να παίξει το τελωνείο στην Ευρωπαϊκή Ένωση.

>Κείμενο μετά την ψηφοφορία στο ΕΚ>

ότι η ολοκλήρωση της εσωτερικής αγοράς, που έχει πραγματοποιηθεί από την 1η Ιανουαρίου 1993, η θέση σε εφαρμογή της Συνθήκης για την Ευρωπαϊκή Ένωση, η διεύρυνση της Ένωσης με νέα κράτη, η προβλεπόεμνη επέκταση του καθεστώτος διαμετακόμισης της Ένωσης στα κράτη της Ομάδας του Visegrad και η ταχεία ανάπτυξη των εμπορικών συναλλαγών της Ένωσης με τον υπόλοιπο κόσμο, ιδίως με τις συμφωνίες που υπογράφηκαν στο πλαίσιο της GATT τον Απρίλιο του 1994, οδηγούν στην ανάγκη σαφούς προσδιορισμού και θέσης σε εφαρμογή των κατευθυντηρίων γραμμών στρατηγικής με τις οποίες θα είναι δυνατός ο καλύτερος προσδιορισμός του ρόλου που καλείται να παίξει το τελωνείο στην Ευρωπαϊκή Ένωση.

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

Ότι με την υλοποίηση της εσωτερικής αγοράς καταργούνται μεν οι έλεγχοι των εμπορευμάτων σε όλα τα εσωτερικά σύνορα της Ένωσης, εξακολουθούν όμως να υφίστανται ουσιαστικές διαφορές μεταξύ των εθνικών αγορών των κρατών μελών και της ευρωπαϊκής εσωτερικής αγοράς. Ως εκ τούτου, αποτελεί προτεραιότητα η ανάπτυξη της ευρωπαϊκής εσωτερικής αγοράς σε μία «εθνική» αγορά με ανοικτά εσωτερικά σύνορα και κοινά εξωτερικά σύνορα μέχρι το τέλος αυτής της δεκαετίας.

(Τροπολογία 2)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

Ότι προϋπόθεση για τη δημιουργία της ευρωπαϊκής «εθνικής» αγοράς είναι η κοινή προστασία των εξωτερικών συνόρων. Ταυτόχρονα πρέπει να καταργηθούν στο εσωτερικό της Κοινότητας οι εναπομείναντες φραγμοί. Τούτο περιλαμβάνει: την εφαρμογή της ελεύθερης κυκλοφορίας των προσώπων, την καθιέρωση ενιαίου νομίσματος, την προστασία της πνευματικής ιδιοκτησίας μέσω του κοινοτικού δικαίου, τον προσανατολισμό του φόρου προστιθεμένης αξίας σύμφωνα με την αρχή της χώρας προέλευσης, την αμοιβαία αναγνώριση τεχνικών κανόνων και προδιαγραφών, την επέκταση των διευρωπαϊκών δικτύων και την υλοποίηση του καταστατικού της ευρωπαϊκής ανώνυμης εταιρείας. Τα σχέδια αυτά πρέπει να υλοποιηθούν μέχρι το 2000.

(Τροπολογία 28)

Τρίτη αιτιολογική σκέψη

>Αρχικό κείμενο>

ότι για την εφαρμογή αυτών των διαδικασιών και ελέγχων στα εξωτερικά σύνορα της Ευρωπαϊκής Ένωσης είναι υπεύθυνες οι διοικήσεις των τελωνείων των Κρατών-μελών - ότι η αποτελεσματικότητα της δράσης αυτών των διοικήσεων είναι μία απαραίτητη προϋπόθεση για την εγγύηση της σωστής διαχείρισης της εσωτερικής αγοράς - ότι, παρ' όλα αυτά, σε ορισμένες περιπτώσεις μπορεί να φανεί χρήσιμο να συμφωνηθούν σε Κοινοτικό επίπεδο στο οποίο πρέπει να λάβουν χώρα έλεγχοι.

>Κείμενο μετά την ψηφοφορία στο ΕΚ>

ότι για την εφαρμογή αυτών των διαδικασιών και ελέγχων στα εξωτερικά σύνορα της Ευρωπαϊκής Ένωσης είναι υπεύθυνες οι διοικήσεις των τελωνείων των Κρατών-μελών - ότι η αποτελεσματικότητα της δράσης αυτών των διοικήσεων είναι μία απαραίτητη προϋπόθεση για την εγγύηση της σωστής διαχείρισης της εσωτερικής αγοράς - ότι, παρ' όλα αυτά, είναι ανάγκη να συμφωνηθούν σε Κοινοτικό επίπεδο στο οποίο πρέπει να λάβουν χώρα έλεγχοι.

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Ότι η δημιουργία ενός ομοιογενούς ευρωπαϊκού τελωνειακού συστήματος είναι απαραίτητη για την προστασία των οικονομικών συμφερόντων της Ευρωπαϊκής Ένωσης και ότι είναι επιθυμητή μακροπρόθεσμα η δημιουργία μιας πραγματικής ευρωπαϊκής τελωνειακής αρχής, η οποία θα χρηματοδοτείται με το μερίδιο εκείνο των τελών και τελωνειακών δεσμών που αυτή τη στιγμή παραχωρείται στα κράτη μέλη[semigr ]

(Τροπολογία 4)

Όγδοη αιτιολογική σκέψη

>Αρχικό κείμενο>

ότι η θέση σε εφαρμογή προγράμματος κοινοτικής δράσης αποτελεί μία από τις καταλληλότερες ενέργειες για την πραγματοποίηση των στόχων αυτών[semigr ]

>Κείμενο μετά την ψηφοφορία στο ΕΚ>

ότι η θέση σε εφαρμογή προγράμματος κοινοτικής δράσης αποτελεί μία από τις καταλληλότερες ενέργειες για την πραγματοποίηση των στόχων αυτών[semigr ] η Επιτροπή εξετάζει στις προσωρινές και τις τελικές εκθέσεις που της υποβάλλονται εάν είναι σκόπιμο να δημιουργηθεί τελωνειακή ακαδημία που θα χρηματοδοτείται από την Κοινότητα και τα κράτη μέλη με στόχο την καλύτερη κατάρτιση των τελωνειακών υπαλλήλων των κρατών μελών στο κοινοτικό δίκαιο[semigr ]

(Τροπολογία 5)

Ενδέκατη αιτιολογική σκέψη

>Αρχικό κείμενο>

Ότι είναι σκόπιμο, στους τομείς της κατάρτισης και της τεχνικής συνεργασίας, να ληφθούν υπόψη η εξωτερική διάσταση της δράσης της Κοινότητας και των κρατών μελών[semigr ]

>Κείμενο μετά την ψηφοφορία στο ΕΚ>

Ότι είναι σκόπιμο, στους τομείς της κατάρτισης και της τεχνικής συνεργασίας, να ληφθούν υπόψη η εξωτερική διάσταση της δράσης της Κοινότητας και των κρατών μελών[semigr ] οι υπάλληλοι των κρατών μελών που απασχολούνται στις τελωνειακές διοικήσεις θα φέρουν στην ενδυμασία τους το σήμα της Ευρωπαϊκής Κοινότητας, δηλαδή τον κύκλο των 12 αστέρων[semigr ]

(Τροπολογία 6)

Δωδέκατη αιτιολογική σκέψη

>Αρχικό κείμενο>

Ότι η χρηματοδότηση του προγράμματος δράσης θα κατανεμηθεί μεταξύ της Κοινότητας και των κρατών μελών και ότι η κοινοτική συμμετοχή θα περιληφθεί στον προϋπολογισμό της Επιτροπής. Ότι η παρούσα απόφαση ιδρύει για το σύνολο της διάρκειας του προγράμματος μιά δημοσιονομική παροχή η οποία αποτελεί μιά προτιμούμενη αναφορά με την έννοια του πρώτου σημείου της διακήρυξης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, για την προϋπολογιστική αρχή μέσα στο πλαίσιο της ετήσιας προϋπολογιστικής διαδικασίας[semigr ]

>Κείμενο μετά την ψηφοφορία στο ΕΚ>

Ότι η χρηματοδότηση του προγράμματος δράσης θα κατανεμηθεί μεταξύ της Κοινότητας και των κρατών μελών και ότι η συμμετοχή με επιβάρυνση του προϋπολογισμού της Κοινότητας θα περιληφθεί στο τμήμα ΙΙΙ - Επιτροπή[semigr ] ότι η παρούσα απόφαση ιδρύει για το σύνολο της διάρκειας του προγράμματος μιά δημοσιονομική παροχή η οποία αποτελεί μιά προτιμούμενη αναφορά με την έννοια του πρώτου σημείου της διακήρυξης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, για την προϋπολογιστική αρχή μέσα στο πλαίσιο της ετήσιας προϋπολογιστικής διαδικασίας[semigr ]

(Τροπολογία 29)

Δέκατη τέταρτη αιτολογική σκέψη

>Αρχικό κείμενο>

Ότι το εν λόγω πρόγραμμα δράσης βασίζεται στην εμπειρία που έχει απικτηθεί κατά την πειραματική ενέργεια που ξεκίνησε η Επιτροπή το 1994.

>Κείμενο μετά την ψηφοφορία στο ΕΚ>

Ότι το εν λόγω πρόγραμμα δράσης βασίζεται στην εμπειρία που έχει απικτηθεί κατά την πειραματική ενέργεια που ξεκίνησε η Επιτροπή το 1994 και λαμβάνει υπόψη τα πορίσματα που εκθέτει στην ανακοίνωσή της «απάτες κατά τη διαδικασία διαμετακόμισης, προβλεπόμενες λύσεις και προοπτικές για το μέλλον» της 29ης Μαρτίου 1995 (1)

(1) COM(95)0108

(Τροπολογία 30)

Άρθρο 1, παράγραφος 4

>Αρχικό κείμενο>

4. Η διαδικασία παρακολούθησης και αξιολόγησης η προβλεπόμενη στο άρθρο 15 έχει σκοπό την ανάλυση των λαμβανόμενων αποτελεσμάτων και την άντληση συμπερασμάτων για τη συνέχιση της κοινοτικής δράσης.

>Κείμενο μετά την ψηφοφορία στο ΕΚ>

4. Η διαδικασία παρακολούθησης και αξιολόγησης η προβλεπόμενη στο άρθρο 15 έχει σκοπό την ανάλυση των λαμβανόμενων αποτελεσμάτων και την άντληση συμπερασμάτων για τη συνέχιση της κοινοτικής δράσης και για την περαιτέρω εξέλιξη της κοινοτικής νομοθεσίας.

(Τροπολογία 7)

Άρθρο 1, παράγραφος 4α (νέα)

>Κείμενο μετά την ψηφοφορία στο ΕΚ>

4α. Για τους σκοπούς της απόφασης αυτής, με τον όρο «τελωνειακή διοίκηση» εννοείται η δημόσια διοίκηση, η οποία σύμφωνα με το άρθρο 4, παρ. 3 του κοινοτικού τελωνειακού κώδικα που εγκρίθηκε στα πλαίσια του κανονισμού (ΕΟΚ) του Συμβουλίου 2913/92(1), έχει το δικαίωμα, μεταξύ άλλων, να εφαρμόσει την τελωνειακή νομοθεσία. Για οργανωτικούς λόγους και χάριν ομοιομορφίας, μπορεί να υφίσταται μία μόνον παρόμοια διοίκηση σε κάθε κράτος μέλος.

_______________

(1) ΕΕ L 302 της 19.10.1992, σ. 1

(Τροπολογία 8)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Μέτρα που συνεισφέρουν στη συνειδητοποίηση του κοινοτικού τελωνείου

1) Η Επιτροπή θα διατυπώσει όλες τις απαραίτητες προτάσεις προκειμένου να υπάρξει ελαστικότερο καταστατικό που διέπει τους τελωνειακούς υπαλλήλους των Κοινοτήτων, κατά τρόπον ώστε οι εν λόγω υπάλληλοι να μπορούν να αποσπώνται στις τελωνειακές διοικήσεις άλλων κρατών μελών και να καταλαμβάνουν κάθε θέση αρμοδιότητάς τους, σύμφωνα με τη λογική της ανάπτυξης και της ολοκλήρωσης της εσωτερικής αγοράς[semigr ]

2) Η Επιτροπή θα διατυπώσει όλες τις απαραίτητες προτάσεις προκειμένου οι τελωνειακοί υπάλληλοι της Κοινότητας είτε να φέρουν ενιαία στολή, ή τουλάχιστον ενιαία σύμβολα στη στολή τους, έτσι ώστε να επισημαίνεται τόσο στους πολίτες της Ευρωπαϊκής Ένωσης όσο και στους μη κοινοτικούς υπηκόους ο ρόλος και η ιδιότητα των εν λόγω υπαλλήλων στην Κοινότητα

(Τροπολογία 9)

Άρθρο 2, παράγραφος 3

>Αρχικό κείμενο>

3. Ενίσχυση του συνυπολογισμού της κοινοτικής διάστασης στην οργάνωση των υπηρεσιών και θέση σε εφαρμογή των υποδομών και του τεχνικού εξοπλισμού, και ανάπτυξη της χρησιμοποίησης από κοινού των μέσων λειτουργίας με τα οποία τίθεται σε εφαρμογή η κοινοτική νομοθεσία.

>Κείμενο μετά την ψηφοφορία στο ΕΚ>

3. Ενίσχυση του συνυπολογισμού της κοινοτικής διάστασης στην θέση σε εφαρμογή των υποδομών και του τεχνικού εξοπλισμού, και ανάπτυξη της χρησιμοποίησης από κοινού των μέσων λειτουργίας με τα οποία τίθεται σε εφαρμογή η κοινοτική νομοθεσία.

(Τροπολογία 31)

Άρθρο 2, παράγραφος 7α (νέα)

>Κείμενο μετά την ψηφοφορία στο ΕΚ>

7α. Προετοιμασία των συνεδεμένων τρίτων χωρών που επιθυμούν να προσχωρήσουν στην Ευρωπαϊκή Ένωση.

(Τροπολογία 10)

Άρθρο 5, παράγραφος 3, εδάφια 1α και 1β (νέα)

>Κείμενο μετά την ψηφοφορία στο ΕΚ>

Προς τούτο η Επιτροπή πρόκειται να προτείνει μέτρα για την εναρμόνιση των εν λόγω ελέγχων, από δύο πλευρές:

- ποσοτικώς, με προσέγγιση της συχνότητας των ελέγχων,

- ποιοτικώς, με προώθηση της ανάπτυξης τεχνικών στοχοθέτησης και ανάλυσης κινδύνου

Η Επιτροπή θα συντονίζει τους ελέγχους των τελωνειακών υπηρεσιών μετά τον εκτελωνισμό, ιδίως λαμβάνοντας την ευθύνη της χάραξης μιας πραγματικής πολιτικής για εκ των υστέρων ελέγχους, οι οποίοι θα διεξάγονται από κοινού στις διεθνικές επιχειρήσεις[semigr ]

(Τροπολογία 11)

Άρθρο 5, παράγραφος 7

>Αρχικό κείμενο>

7. Προβαίνουν σε μιά λεπτομερειακή μελέτη του καθορισμού και της επιβολής των εξουσιών των τελωνειακών υπαλλήλων καθώς και των δυνατοτήτων της χρήσης των διαθέσιμων μέσων.

>Κείμενο μετά την ψηφοφορία στο ΕΚ>

7. Προβαίνουν σε μιά λεπτομερειακή μελέτη του καθορισμού και της επιβολής των εξουσιών του τελωνειακού προσωπικού προκειμένου να είναι ομοιόμορφες σ´όλα τα κράτη της Ένωσης, καθώς και των δυνατοτήτων της χρήσης των διαθέσιμων μέσων.

(Τροπολογία 12)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

5α. Προκειμένου να βελτιωθούν τα πενιχρά αποτελέσματα της συμπληρωματικής είσπραξης δασμών που έχουν διαπιστωμένα κατακρατηθεί ή παρακαμφθεί ή της εκ νέου είσπραξη χρηματικών ποσών που έχουν καταβληθεί αχρεωστήτως, η Επιτροπή υποβάλλει έκθεση σχετικά με τις διατάξεις που ισχύουν στα κράτη μέλη και τις δυσκολίες που αντιμετωπίζουν οι τελωνειακές τους υπηρεσίες.Η Επιτροπή καταβάλλει κάθε προσπάθεια για το συντονισμό των σχετικών μέτρων που ισχύουν στα κράτη μέλη.Η Επιτροπή υποβάλλει επίσης, σε συνεργασία με τα κράτη μέλη, έκθεση στην οποία παρατίθενται οι περιπτώσεις στις οποίες το επίπεδο των εγγυήσεων που προβλέπει η κοινοτική νομοθεσία είναι πολύ χαμηλό σε σχέση με τους κινδύνους, και προτείνει όλες τις ενδεικνυόμενες τροποποιήσεις, προκειμένου να προστατεύσει τα οικονομικά συμφέροντα της Ένωσης.

(Τροπολογία 13)

Άρθρο 6, παράγραφος 2

>Αρχικό κείμενο>

2. Στόχος της παρακολούθησης αυτής είναι η εξασφάλιση της προσαρμογής της εν λόγω νομοθεσίας και των υπόψη διαδικασιών με σκοπό την προστασία των θεμιτών συμφερόντων της Ένωσης και των μελών της, καλύπτοντας τις ανάγκες των φορέων διεθνούς εμπορίου.

>Κείμενο μετά την ψηφοφορία στο ΕΚ>

2. Στόχος της παρακολούθησης αυτής είναι η εξασφάλιση της προσαρμογής της εν λόγω νομοθεσίας και των υπόψη διαδικασιών με σκοπό την προστασία των θεμιτών συμφερόντων της Ένωσης και των μελών της, καλύπτοντας τις ανάγκες των φορέων διεθνούς εμπορίου. Στο πλαίσιο αυτό η Επιτροπή μεριμνά για την πρόσφορη ερμηνεία των κοινών τελωνειακών διατάξεων, ούτως ώστε να μην παρεμποδίζονται οι οικονομικές διαδικασίες και να αποφεύγονται οι δυσανάλογα υψηλές διοικητικές δαπάνες.

(Τροπολογία 39)

Άρθρο 7, τρίτο εδάφιο, δεύτερη παύλα

>Αρχικό κείμενο>

- τη βελτίωση της συγκέντρωσης, ανάλυοσης, διάχυσης και εκμετάλλευσης των πληροφοριών στο επίπεδο της Κοινότητας, με χρησιμοποίηση της πληροφορικής στο μέγιστο βαθμό[semigr ]

>Κείμενο μετά την ψηφοφορία στο ΕΚ>

- τη βελτίωση της συγκέντρωσης, ανάλυοσης, διάχυσης και εκμετάλλευσης των πληροφοριών στο επίπεδο της Κοινότητας, με χρησιμοποίηση της πληροφορικής στο μέγιστο βαθμό και με την όσο το δυνατό μεγαλύτερη χρήση των συστημάτων πληροφορικής εκ μέρους των τελωνειακών υπηρεσιών[semigr ] αυτό σημαίνει ότι:

- όλα τα τελωνειακά γραφεία προ της 1ης Ιανουαρίου 1997 πρέπει να είναι σε θέση να παράσχουν πληροφορίες «πραγματικού χρόνου» σχετικά με εκδοθέντα και παραληφθέντα δελτία Τ.Ι.R.. Η Επιτροπή θα υποβάλει προ της 1ης Ιανουαρίου 1996 σχέδιο ώστε να πραγματοποιηθεί αυτό από κοινού με τα κράτη μέλη.

- το κοινό καθεστώς διαμετακόμισης θα πρέπει να μηχανογραφηθεί μέχρι την 1η Ιανουαρίου 1998.

(Τροπολογία 15)

Άρθρο 7, τρίτο εδάφιο, έκτη παύλα

>Αρχικό κείμενο>

- ανάπτυξη της συνεργασίας με τρίτες χώρες και με τους αρμόδιους διεθνείς οργανισμούς καθώς και με τους ενδιαφερόμενους επαγγελματικούς κύκλους[semigr ]

>Κείμενο μετά την ψηφοφορία στο ΕΚ>

- ανάπτυξη της συνεργασίας με τρίτες χώρες και κυρίως με τις συνδεδεμένες χώρες της Κεντρικής και Ανατολικής Ευρώπης και με τους αρμόδιους διεθνείς οργανισμούς[semigr ]

(Τροπολογία 16)

Άρθρο 7, εδάφιο 3α (νέο)

>Κείμενο μετά την ψηφοφορία στο ΕΚ>

Στο πλαίσιο των σχέσεων με τους επιχειρηματίες στον τομέα του εξωτερικού εμπορίου τα κράτη μέλη καλούνται να συνάψουν συμφωνητικά πρωτόκολλα με όλους τους εξουσιοδοτημένους εκπροσώπους των ενδιαφερομένων επαγγελματικών κύκλων, προκειμένου να καθιερωθούν κατάλληλα συστήματα για την άσκηση ελέγχων, την εξέταση ή την ανταλλαγή πληροφοριών ή δεδομένων πάσης φύσεως, τα οποία θα συμβάλλουν στην προστασία των οικονομικών συμφερόντων της Ένωσης.

(Τροπολογία 32)

Άρθρο 9, εισαγωγική πρόταση

>Αρχικό κείμενο>

Η Επιτροπή υποστηρίζει τις ενέργειες που αποβλέπουν στη βελτίωση των μεθόδων εργασίας των τελωνειακών υπηρεσιών. Σε συνεργασία με τα κράτη μέλη, ενθαρρύνει την ανάπτυξη και εφαρμογή νέων μεθόδων εργασίας, κυρίως στους ακόλουθους τομείς:

>Κείμενο μετά την ψηφοφορία στο ΕΚ>

Η Επιτροπή υποστηρίζει τις ενέργειες που αποβλέπουν στη βελτίωση των μεθόδων εργασίας των τελωνειακών υπηρεσιών. Σε συνεργασία με τα κράτη μέλη, ενθαρρύνει την ανάπτυξη και εφαρμογή νέων μεθόδων εργασίας, κυρίως στους ακόλουθους τομείς, ενώ, στο πλαίσιο αυτό, θα πρέπει να προσδίδεται προτεραιότητα στον τελωνειακό έλεγχο προτού δοθεί η άδεια διαμετακόμισης.

(Τροπολογία 17)

Άρθρο 9, παράγραφος 4, εδάφια 1α και 1β (νέα)

>Κείμενο μετά την ψηφοφορία στο ΕΚ>

Προκειμένου να διευκολυνθεί το έργο των υπηρεσιών που είναι επιφορτισμένες με τους ανωτέρω ελέγχους, η Επιτροπή υποβάλλει προτάσεις που αποβλέπουν στο να καταστεί δυνατή, σε περίπτωση ανάγκης η πρόσβαση των ανωτέρω υπηρεσιών στις πληροφορίες σχετικά με τις συναλλαγές που υπόκεινται στον τελωνειακό κώδικα της Κοινότητας, πληροφορίες οι οποίες είναι αποθηκευμένες στις τράπεζες δεδομένων άλλων κρατών μελών.

>Κείμενο μετά την ψηφοφορία στο ΕΚ>

Εάν χρειασθεί, η Επιτροπή υποβάλλει προτάσεις ώστε να παρακινηθούν τα κράτη μέλη που διαθέτουν μη αποδοτικά συστήματα να συμμορφωθούν με το πρότυπο των κρατών μελών που είναι εφοδιασμένα με αποδοτικότερα συστήματα και να υποβάλουν προτάσεις για την αποθήκευση σε ενιαία τράπεζα δεδομένων των δεδομένων που είναι αποθηκευμένα στα κράτη μέλη.

(Τροπολογία 18)

Άρθρο 10, εδάφιο 1α (νέο)

>Κείμενο μετά την ψηφοφορία στο ΕΚ>

Εάν οι διαφορές που υφίστανται στις αρμοδιότητες των τελωνειακών υπαλλήλων εμποδίζουν την αποτελεσματική συνεργασία των τελωνειακών και διοικητικών υπηρεσιών μέσα στην Κοινότητα ή με τρίτες χώρες, τότε η Επιτροπή θα υποβάλει έκθεση σχετικά με τις διαφορές αυτές και θα προτείνει μέτρα για την προσέγγιση και την εναρμόνιση αυτών των αρμοδιοτήτων.

(Τροπολογία 19)

Άρθρο 11, παράγραφος 3

>Αρχικό κείμενο>

3. Προκειμένου να βοηθηθεί ο προσδιορισμός αυτών των δυνατοτήτων δράσης η Επιτροπή διοργανώνει συναντήσεις εμπειρογνωμόνων καθώς και σεμινάρια στα οποία συμμετέχουν, ανάλογα με τις ανάγκες, αντιπρόσωποι ενδιαφερομένων οικονομικών κύκλων.

>Κείμενο μετά την ψηφοφορία στο ΕΚ>

3. Προκειμένου να βοηθηθεί ο προσδιορισμός αυτών των δυνατοτήτων δράσης η Επιτροπή διοργανώνει συναντήσεις εμπειρογνωμόνων καθώς και σεμινάρια στα οποία συμμετέχουν συστηματικώς, αντιπρόσωποι ενδιαφερομένων οικονομικών κύκλων.

(Τροπολογία 20)

Άρθρο 12, εδάφιο 1α (νέο)

>Κείμενο μετά την ψηφοφορία στο ΕΚ>

Η Επιτροπή ενημερώνει την αρχή του προϋπολογισμού για το περιεχόμενο των μέτρων που έλαβε.

(Τροπολογία 21)

Άρθρο 13, παράγραφος 3, δεύτερο εδάφιο

>Αρχικό κείμενο>

Προς το σκοπό αυτό σε συνάρτηση με τις προσδιοριζόμενες ανάγκες και σε βάση αμοιβαιότητας, είναι δυνατή η οργάνωση ανταλλαγών υπαλλήλων με τις υπηρεσίες αυτές καθώς και σεμιναρίων κατάρτισης, με κάλυψη από το κοινοτικό προϋπολογισμό του μέρους της δαπάνης των ενεργειών αυτών που αντιστοιχεί στους υπαλλήλους των υπηρεσιών της Ένωσης, καθώς και η συνεισφορά, κατά περίπτωση, στα έξοδα για την οργάνωση των σεμιναρίων.

>Κείμενο μετά την ψηφοφορία στο ΕΚ>

Προς το σκοπό αυτό σε συνάρτηση με τις προσδιοριζόμενες ανάγκες και σε βάση αμοιβαιότητας, είναι δυνατή η οργάνωση ανταλλαγών υπαλλήλων με τις υπηρεσίες αυτές καθώς και σεμιναρίων κατάρτισης, με κάλυψη από το κοινοτικό προϋπολογισμό του μέρους της δαπάνης των ενεργειών αυτών που αντιστοιχεί στους υπαλλήλους των υπηρεσιών της Ένωσης, καθώς και η συνεισφορά, κατά περίπτωση, στα έξοδα για την οργάνωση των σεμιναρίων. Η Επιτροπή, δυνάμει της αρχής της καλής δημοσιονομικής διαχείρισης και της βέλτιστης σχέσης κόστους/αποτελεσματικότητας, χρηματοδοτεί τις δράσεις και την οργάνωση των σεμιναρίων που παρουσιάζουν το λιγότερο κόστος.

(Τροπολογία 22)

Άρθρο 13, παράγραφος 4α (νέα)

>Κείμενο μετά την ψηφοφορία στο ΕΚ>

4α. Η εκπαίδευση των τελωνειακών υπαλλήλων όπως προβλέπεται στο πρόγραμμα Mattheus πρέπει να διευρυνθεί και ως προς τις συνδεδεμένες χώρες της Κεντρικής και Ανατολικής Ευρώπης οι οποίες άρχισαν, προσφάτως, να συμμετέχουν στο διεθνές ελεύθερο εμπόριο, δεδομένου ότι έχουν διαπιστωθεί πολλές παρατυπίες τελωνειακού χαρακτήρα κυρίως κατά τη διαμετακόμιση αγαθών από τις χώρες αυτές.

(Τροπολογία 23)

Άρθρο 13, παράγραφος 4β (νέα)

>Κείμενο μετά την ψηφοφορία στο ΕΚ>

4β. Η Επιτροπή διατυπώνει κατάλληλες προτάσεις που αποβλέπουν στη δημιουργία μόνιμου ευρωπαϊκού ιδρύματος τελωνειακής κατάρτισης, οι δραστηριότητες του οποίου θα προσανατολίζονται καταρχήν προς την κοινή βασική κατάρτιση των ανωτέρων στελεχών των τελωνειακών διοικήσεων των κρατών μελών και της Επιτροπής ή άλλων κοινοτικών θεσμικών οργάνων, και στη συνέχεια προς την επιμόρφωση των εν λόγω υπαλλήλων κατά τη διάρκεια της σταδιοδρομίας τους, μεταξύ άλλων με ανταλλαγές εμπειριών και με την οργάνωση σεμιναρίων στο έδαφος της Ένωσης.

(Τροπολογία 35)

Άρθρο 14

>Αρχικό κείμενο>

1. Στο πλαίσιο της θέσης σε εφαρμογή του άρθρου 2 παράγραφος 7, η Επιτροπή θέτει σε ενέργεια δραστηριότητες ή παρέχει την υποστήριξή της στις πρωτοβουλιες των κρατών μελών που αποβλέπουν στη βελτίωση και την ενίσχυση των σχέσεων μεταξύ των τελωνειακών υπηρεσιών της Ένωσης και των φορέων εξωτερικού εμπορίου.

>Κείμενο μετά την ψηφοφορία στο ΕΚ>

1. Στο πλαίσιο της θέσης σε εφαρμογή του άρθρου 2 παράγραφος 7, η Επιτροπή θέτει σε ενέργεια δραστηριότητες ή παρέχει την υποστήριξή της στις πρωτοβουλιες των κρατών μελών που αποβλέπουν στη βελτίωση και την ενίσχυση των σχέσεων μεταξύ των τελωνειακών υπηρεσιών της Ένωσης και των φορέων εξωτερικού εμπορίου. Η Επιτροπή, λαμβάνει ως εκ τούτου σαφώς υπόψη την εμπειρία και τις πληροφορίες που έχουν στη διάθεσή τους οι φορείς εξωτερικού εμπορίου.

(Τροπολογία 24)

Άρθρο 15, παράγραφοι 3 και 4, εισαγωγή πρόταση και πρώτη παύλα

>Αρχικό κείμενο>

3. Tα κράτη μέλη διαβιβάζουν στην Επιτροπή, το αρχότερο μέχρι την 31η Δεκεμβρίου 1997 και το αργότερο μεχρι την 31η Δεκεμβρίου 2000 εκθέσεις σχετικά με τη θέση σε εφαρμογή και τις επιδράσεις του προγράμματος.

4. Η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο:

- το αργότερο μέχρι την 31η Δεκεμβρίου 1998, ενδιάμεση έκθεση για την εφαρμογή του παρόντος προγράμματος[semigr ]

>Κείμενο μετά την ψηφοφορία στο ΕΚ>

3. Tα κράτη μέλη διαβιβάζουν στην Επιτροπή, το αρχότερο μέχρι την 31η Δεκεμβρίου 1997 και το αργότερο μεχρι την 3Οη Ιουνίου 1999 εκθέσεις σχετικά με τη θέση σε εφαρμογή και τις επιδράσεις του προγράμματος

4. Η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο:

- το αργότερο μέχρι την 30ή Ιουνίου 1998, ενδιάμεση έκθεση για την εφαρμογή του παρόντος προγράμματος[semigr ]

(Τροπολογία 25)

Άρθρο 16, παράγραφος 1

>Αρχικό κείμενο>

1. Υπό την επιφύλαξη των δράσεων των οποίων η χρηματοδότηση προβλέπεται από άλλα κοινοτικά προγράμματα, τα κονδύλια που προορίζονται για την εκτέλεση του παρόντος προγράμματος, για την περίοδο μεταξύ 1ης Ιανουαρίου 1996 και 31ης Δεκεμβρίου 2000, καθορίζεται σε 50.000.000 Ecu.

Οι ετήσιες πιστώσεις επιτρέπονται μέσα στα όρια των δημοσιονομικών προοπτικών.

>Κείμενο μετά την ψηφοφορία στο ΕΚ>

1. Η χρηματοδότηση των ενεργειών του προγράμματος δράσης κατανέμεται μεταξύ της Επιτροπής και των κρατών μελών.

Υπό την επιφύλαξη των δράσεων των οποίων η χρηματοδότηση προβλέπεται από άλλα κοινοτικά προγράμματα, τα κονδύλια που προορίζονται για την εκτέλεση του παρόντος προγράμματος, για την περίοδο μεταξύ 1ης Ιανουαρίου 1996 και 31ης Δεκεμβρίου 2000, καθορίζεται σε 50.000.000 Ecu, συμπεριλαμβανομένων και των διοικητικών εξόδων.

Οι ετήσιες πιστώσεις επιτρέπονται μέσα στα όρια των δημοσιονομικών προοπτικών. Τα έσοδα που προκύπτουν από τις κυρώσεις για παραβιάσεις στον προϋπολογισμό του Κοινοτικού δικαίου εγγράφονται στην κατάσταση εσόδων του Τμήματος ΙΙΙ - (Επιτροπή).

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο για απόφαση που αφορά την έγκριση προγράμματος δράσης για τα κοινοτικά τελωνεία («Τελωνείο του 2000") (COM(95)0119 - C4-0142/95 and COM(95)0451 - C4-0435/95 - 95/0087(COD)).

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(95)0119 and COM(95)0451 - 95/0087(COD),

- έχοντας υπόψη τα Άρθρα 189 Β παράγραφος 2, 100 Α και 113 της Συνθήκης ΕΚ που αποτελούν τη νομική βάση για την εν λόγω πρόταση της Επιτροπής (C4-0142/95 και C4-0435/95),

- σύμφωνα με το Άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής, καθώς και τις γνωμοδοτήσεις της Επιτροπής Προϋπολογισμών και της Επιτροπής Ελέγχου του Προϋπολογισμού (Α4-0239/95),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να περιλάβει τις τροποποιήσεις που επέφερε το Κοινοβούλιο στην κοινή θέση που θα υιοθετήσει σύμφωνα με το άρθρο 189 Β, παρ. 2 της Συνθήκης ΕΚ[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά, και να κινήσει τη διαδικασία της συνεννόησης[semigr ]

5. υπενθυμίζει ότι η Επιτροπή είναι υποχρεωμένη να ενημερώσει το Κοινοβούλιο σχετικά με κάθε τροποποίηση που προτίθεται να επιφέρει στην πρότασή της όπως αυτή έχει τροποποιηθεί από το Ευρωπαϊκό Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.